CELEX: 62012CN0062
Language: lt
Date: 2012-02-07 00:00:00
Title: Byla C-62/12: 2012 m. vasario 7 d. Administrativen sad (Bulgarija) pateiktas prašymas priimti prejudicinį sprendimą byloje Galin Kostov prieš Direktor na Direktsia „Obzhalvane i upravlenie na izpalnenieto“ — grad Varna pri Tsentralno upravlenie na Natsionalna agentsia za prihodite

21.4.2012   
            
            
               LT
            
            
               Europos Sąjungos oficialusis leidinys
            
            
               C 118/14
            
         2012 m. vasario 7 d.Administrativen sad (Bulgarija) pateiktas prašymas priimti prejudicinį sprendimą byloje Galin Kostov prieš Direktor na Direktsia „Obzhalvane i upravlenie na izpalnenieto“ — grad Varna pri Tsentralno upravlenie na Natsionalna agentsia za prihodite
   
   (Byla C-62/12)
   2012/C 118/21
   Proceso kalba: bulgarų
   
      Prašymą priimti prejudicinį sprendimą pateikęs teismas
   
   
      Administrativen sad
   
   
      Šalys pagrindinėje byloje
   
   
      Pareiškėjas: Galin Kostov
   
      Kita šalis: Direktor na Direktsia „Obzhalvane i upravlenie na izpalnenieto“ — grad Varna pri Tsentralno upravlenie na Natsionalna agentsia za prihodite
   
   
      Prejudicinis klausimas
   
   Ar fizinis asmuo, įregistruotas PVM mokėtoju dėl jo vykdomos privataus teismo antstolio veiklos, pagal Direktyvos 2006/112 (1) 9 straipsnio 1 dalį laikytinas apmokestinamuoju asmeniu ir pagal Direktyvos 2006/112 193 straipsnį privalo mokėti PVM už paslaugą, kurią jis teikė retkarčiais ir kuri nesusijusi su jo, kaip privataus teismo antstolio, vykdoma veikla?
   
      (1)  OL L 347, p. 1.